Document ID: /roh_data/filtered/fineweb-2-filterrobots_roh.jsonl.gz/40554

La Svizra ha briglià al campiunadi mundial da BMX a Nantes en la Frantscha. Sco emprim Svizzer insuma è Simon Marquart vegnì campiun mundial da BMX. Gia l'onn passà ha el procurà per ina premiera svizra, cura ch'el ha gudagnà il classament general da la cuppa mundiala. Tar las dunnas è la svizra Zoe Clasessens vegnida segunda – be in tschientavel davos l'Americana Felicia Stancil.
Per la Svizra hai tar ils umens, sco era tar las dunnas fin uss dà duas giadas bronz a campiunadis mundials da BMX. Tar ils umens tschela stagiun ed avant set onns e tar las dunnas avant 19 ed avant 23 onns.